《九日诸人集於资福阁次高季应韵三首》
宋代·林季仲

秋入江山晚更妍，登高临远意凄然。
且浮绿蚁眼前乐，底用虚名身后传。
旧隐未教幽鹤怨，清溪终伴白鸥眠。
老来举措多羞澁，强插黄花趁少年。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。